หนองคาย เที่ยวภูสูงวันหยุดยาววันสุดท้ายยังคึกคัก
บรรยากาศการท่องเที่ยว วันหยุดยาววันสุดท้ายตามภูสูง ในเขตตำบลบ้านม่วง อำเภอสังคม จังหวัดหนองคาย ยังคึกคัก มีนักท่องเที่ยวบางส่วนที่เลี่ยงความแออัดในช่วงวันหยุดยาวในช่วงแรกขึ้นไปสัมผัสอากาศหนาวเย็นและชมวิวมุมสูงสองประเทศไทย-ลาวกันเป็นจำนวนมาก ท่ามกลางอากาศที่หนาวเย็นภูหนองและภูห้วยอีสัน ยังคงคึกคัก มีนักท่องเที่ยวบางส่วนที่เลี่ยงความแออัดในช่วงวันหยุดยาวในช่วงแรกขึ้นไปสัมผัสอากาศหนาวเย็น ชมทะเลหมอกและชมวิวมุมสูงสองประเทศไทย-ลาว กันเป็นจำนวนมาก ท่ามกลางอากาศที่หนาวเย็น อุณหภูมิตามภูสูงต่ำสุดอยู่ที่ 13 – 14 องศาเซลเซียส  นอกจากนี้ นักท่องเที่ยวที่ขึ้นภูหนอง ยังได้ถ่ายรูปกับสะพานไม้ที่ผู้นำชุมชนและชาวบ้านร่วมกันสร้างรอบภูหนองความยาวกว่า 50 เมตร มีฉากหลังเป็นแม่น้ำโขงและพันโขดแสนไคร้ ที่เป็นโขดหินในแม่น้ำโขงที่โผล่พ้นน้ำโขงนับพันๆ ก้อนที่สวยงามไม่แพ้ทะเลหมอกอีกด้วย